Jun 06,2015
కొనసాగిన స్తబ్ధత..
          ముంబయి : వరుసగా నాలుగో సెషన్‌లోనూ దేశీయ స్టాక్‌ మార్కెట్లు నష్టాలు చవి చూశాయి. ఈ ఏడాది వర్షాభావ పరిస్థితులపై నెలకొన్న ఆందోళన లకు తోడు ఇక ఆర్‌బిఐ వడ్డీ రేట్లను తగ్గించనుందన్న అంచనా ల్లో మార్కెట్లు ప్రతికూల తలతో నమోద య్యాయి. ఈ నేపధ్యం లోనే బిఎస్‌ఇ సెన్సెక్స్‌ 44.93 పాయింట్లు లేదా 0.17 శాతం పడిపోయి 26,768.49కు దిగజారింది. ఇదే తరహాలో నేషనల్‌ స్టాక్‌ ఎక్సేంజీ నిఫ్టీ 15.95 పాయింట్లు తగ్గి 8,114.70 వద్ద ముగిసింది. రంగాల వారిగా లోహ సూచీ అత్యధికంగా 1.78 శాతం రాణించింది. పిఎస్‌యు 1.35 శాతం, ఎఫ్‌ఎంసిజి 1.05 శాతం, మౌలిక వసతులు 0.93 శాతం చొప్పున పెరిగాయి. మరోవైపు రియాల్టీ సూచీ అత్యధికంగా 1.44 శాతం నష్టపోయింది. ఇదే క్రమంలో బ్యాంకింగ్‌ 0.93 శాతం, ఐటి 0.8 శాతం, ఆటో 0.6 శాతం చొప్పున నష్టాలు చవి చూశాయి. కోల్‌ ఇండియా 4.44 శాతం, గెయిల్‌ 3.42 శాతం, ఎన్‌టిపిసి 2.58 శాతం, ఒఎన్‌జిసి 2.32 శాతం, సన్‌ఫార్మా 1.97 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. ఐసిఐసిఐ బ్యాంకు 2.18 శాతం, టాటా మోటార్స్‌ 2.11 శాతం, హెచ్‌డిఎఫ్‌సి 1.62 శాతం, యాక్సిస్‌ బ్యాంకు 1.38 శాతం, టిసిఎస్‌ 1.3 శాతం చొప్పున అధిక నష్టాలు చవి చూసిన వాటిలో టాప్‌లో ఉన్నాయి. బిఎస్‌ఇలో మిడ్‌క్యాప్‌ సూచీ యథాతథంగా చోటు చేసుకోగా, స్మాల్‌క్యాప్‌ సూచీ 0.3 శాతం తగ్గించింది. మదుపర్ల మద్దతుతో 1,379 స్టాక్స్‌ లాభాల్లో ముగియగా, మరోవైపు 1,292 స్టాక్స్‌ ప్రతికూలతలో నమోదయ్యాయి.
మీ స్నేహితులకు రికమెండ్ చెయ్యండి